บาทเปิด 30.17/19 บาทต่อดอลลาร์แนวโน้มแข็งค่า
เงินบาทเปิดตลาด 30.17/19 บาทต่อดอลลาร์แนวโน้มแข็งค่า สวนทางภูมิภาค
20 พ.ย. 2562

เงินบาทเปิดตลาด 30.17/19 บาทต่อดอลลาร์แนวโน้มแข็งค่า สวนทางภูมิภาค
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.17/19 บาท/ดอลลาร์ ใกล้เคียงกับเย็นวานนี้ที่ปิดตลาดที่ระดับ 30.18/20 บาท/ดอลลาร์
วันนี้เงินบาทยังมีแนวโน้มจะแข็งค่าได้อีก เนื่องจากนักลงทุนยังคงกังวลกับปัญหาสงครามการค้าระหว่างสหรัฐและจีน หลังจากมีข่าวล่าสุดว่าวุฒิสภาสหรัฐฯ ลงมติผ่านร่างกฎหมายปกป้องสิทธิมนุษยชนในฮ่องกง ซึ่งทำให้เกิดความกังวลว่าสหรัฐจะเข้ามาแทรกแซงการเมืองภายในของจีนหรือไม่
ในขณะที่ค่าเงินบาท และเงินเยนยังคงเป็น safe haven ในสายตาของนักลงทุนต่างชาติ จึงทำให้ทั้งเงินบาทและเงินเยนยังมีทิศทางแข็งค่าขึ้นเมื่อเทียบกับดอลลาร์ในระยะนี้ ซึ่งสวนทางกับค่าเงินสกุลอื่นในภูมิภาค เช่น ดอลลาร์ฮ่องกง, หยวนจีน, ริงกิต มาเลเซีย และรูเปียห์อินโดนีเซียที่อ่อนค่าลงเมื่อเทียบกับดอลลาร์
นักบริหารเงิน คาดว่า วันนี้เงินบาทจะเคลื่อนไหวในกรอบ 30.10-30.25 บาท/ดอลลาร์